Diari Oficial de la Generalitat Valenciana


Sumari del DOGV 9454, del 21-10-2022 (2022/9555)

Extracte de la Resolució de 14 de setembre de 2022, de la vicerectora de la Universitat de València, per la qual es convoca la primera edició per a la concessió d'ajudes de la Universitat de València a través de la Càtedra de Dona i Esport al millor Projecte d'investigació orientat a l'estudi del paper de la dona en l'àmbit de l'activitat física i l'esport.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9454

Data del DOGV
:   21-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/9555


Data del document
:   10-10-2022

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 14 de setembre de 2022, de la vicerectora de la Universitat de València, per la qual es convoca la primera edició per a la concessió d'ajudes de la Universitat de València a través de la Càtedra de Dona i Esport al millor Projecte d'investigació orientat a l'estudi del paper de la dona en l'àmbit de l'activitat física i l'esport. [2022/9555]  
BDNS (identif.): 653877.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/653877)  
  
Primer. Persones beneficiàries  
Poden ser beneficiaris/àries de les ajudes de la primera edició d'ajudes d'investigació de la Càtedra de Dona i Esport qualsevol investigador/a o equip d'investigació integrat totalment o en part per investigadors/es adscrits/es a centres d'investigació de la Comunitat Valenciana. Els membres integrants dels equips d'investigació, per a obtenir la condició de persona beneficiària, no poden incórrer en el moment de presentar la sol·licitud en cap de les causes d'inhabilitació que preveu l'article 13.2 de la de la Llei 38/2003, de 17 de novembre, general de subvencions. L'investigador o investigadora principal ha de tenir la categoria de doctor/a.  
  
Segon. Objecte  
La Universitat de València, a través de la Càtedra de Dona i Esport, convoca la I edició d'Ajudes d'Investigació de la Càtedra Dona i Esport al millor projecte d'investigació orientat a l'estudi del paper de la dona en l'àmbit de l'activitat física i l'esport, al detall del premi es fa menció a la base 6 d'aquesta convocatòria. La finalitat és promoure la investigació en els temes relacionats amb la dona en l'àmbit de l'activitat física i l'esport.  
  
Tercer. Bases reguladores  
La convocatòria està publicada en la següent URL:  
https://go.uv.es/KBMM35S   
  
Quarta. Quantia  
L'ajuda per a l'equip d'investigació es finança a càrrec del capítol VII del pressupost de la Càtedra de Dona i Esport de la Universitat de València, orgànica 6266060661 i específica 40461632, per un importe de 3.000 euros. Es concedeix una única ajuda per import de 3.000 euros per a l'equip d'investigació que haja presentat el projecte guanyador. L'ajuda s'atorga a l'investigador o investigadora principal del projecte guanyador per al seu finançament i s'abonarà a la institució a la qual estiga adscrit/a, que ha de ser la mateixa en què es durà a terme la investigació.  
  
Quint. Termini de presentació de sol·licituds  
Les sol·licituds es poden presentar a partir de l'endemà de la publicació de l'extracte de la resolució en el Diari Oficial de la Generalitat Valenciana (DOGV), fins al 4 de novembre de 2022.  
  
València, 10 d'octubre de 2022.- La vicerectora d'Innovació i Transferència (p. d., de la rectora, DOGV 30.05.2022): Rosa María Donat Beneito.